**NOLIKUMS**

**Ādažu kausa izcīņa zolītē**

**Ādaži, 20.10.2018**

**Mērķis un uzdevumi**

Noskaidrot labākos spēlētājus zolītē**.**

Noskaidrot labāko komandu.

Veicināt Ādažu novada iedzīvotāju iesaistīšanos veselīgās, emocionālās sporta aktivitātēs.

**Vieta un laiks:** Sacensības notiek 2018.gada 20.oktobrī, Gaujas ielā 16, 2.stāva zālē plkst. 10.00. Dalībnieku pieteikšanās sacensību dienā līdz plkst. 9.45.

**Sacensību organizē:** Ādažu novada dome, sacensību galvenais tiesnesis - Aivars Dundurs.

**Sacensību dalībnieki:** Sacensībās var piedalīties jebkurš, kurš apguvis zolītes spēles pamatus. Sacensību sistēmu izveido tiesnesis sacensību dienā, ņemot vērā sacensībām pieteikušos dalībnieku skaitu.

**Sacensību noteikumi un vērtēšana**

Vērtējot sacensību rezultātus, ņem vērā dalībnieku iegūto punktu skaitu katrā izspēles kārtā, summējot tos.

Pie galdiņa izspēlē 12 punktus: 1. vieta – 6 punkti, 2.vieta – 4 punkti, 3.vieta – 2 punkti, 4.vieta – 0 punkti. Vērtējumā pie galdiņa vienādu vietu un mazo punktu gadījumā, vietu punkti tiek dalīti.

Sacensībās uzvar dalībnieki ar lielāko punktu skaitu. Ja ir vienāds vietu punktu skaits, augstāku vietu ieņem dalībnieks , kuram ir lielāks mazo punktu (+/-) skaits.

Visas nesaskaņas un konflikta situācijas izskata sacensību organizatori un pieņem gala lēmumu.

**Par savu veselību un drošības noteikumu ievērošanu atbild paši dalībnieki.**

**Apbalvošana:** 1-3 vietas ieguvēji tiek apbalvoti ar kausiem, medaļām.

Balvas labākiem spēlētājiem.

**Izdevumi**

Izdevumus, kas saistīti ar sacensību organizēšanu sedz Ādažu novada

dome.

**PERSONU DATU APSTRĀDE**

Piesakoties ,,Ādažu kausa izcīņai zolītes spēlē”, iesaistītās personas un dalībnieki izsaka savu piekrišanu Ādažu novada domei veikt attiecīgo personas datu apstrādi, tai skaitā, bet ne tikai publicējot pasākuma pieteikumos norādīto informāciju, veicot pasākumu un tā dalībnieku foto un video ierakstu un publicēšanu (tai skaitā, bet ne tikai tiešraidi, foto un video materiālu uzglabāšanu publiskas pieejamības arhīvā un minēto materiālu atkal izmantošanu), kā arī citu sadarbības partneru un atbalstītāju publicitātei.

Pasākuma laikā var tikt veikta fotografēšana un filmēšana. Fotoattēli un video var tikt izvietoti Ādažu novada pašvaldības tīmekļa vietnē [www.adazi.lv](http://www.adazi.lv) un pašvaldības kontos sociālajā tīklā Facebook, Twiter un Flickr. Pārzinis un personas datu apstrādes nolūki: Ādažu novada pašvaldība, juridiskā adrese Gaujas iela 33A, Ādaži, Ādažu novadā, LV-2164, veic personas datu apstrādi informācijas atklātības nodrošināšanai un sabiedrības informēšanai. Papildu informāciju par minēto personas datu apstrādi var iegūt Ādažu novada pašvaldības tīmekļa vietnes [www.adazi.lv](http://www.adazi.lv) sadaļā Pašvaldība/Dokumennti/Privātuma politika.